MBOCIYANDIKA 
KULAYA BANA 


Koyiisya mwana munzila njayelede 
kutobela, nkabela akomena 
takooyooleka pe. Tusimpi 22:6 


Kubazyali 


Amulange, bana mbalukono Iwa-Mwami, alimwi 
micelo yamwida mbulumbu bwakwe. Intembauzyo 
127:3 

Ooyo uutayandi nkoli yakwe ulasulide mwanaakwe, 
pele oyo uumuyanda ulamusubula. Tusimpi 13:24 
Mukuyoowa Mwami muli lusyomo luyumu, nkabela 
bana bakwe bayooba abusena bwakuyubila. 
Tusimpi 14:26 

Kolaya mwanaako kakucili bulangilizi, utalekeli 
moyo wako kufwida luzyalo kulila kwakwe. Tusimpi 
19:18 

Bufubafuba bulaangidwe mumoyo wamwana; pele 
musako wakululamika uyoowutanda kulaale 
kulinguwe. Tusimpi 22:15 

Utamukasyi kululamika mwana, nkaambo na 
wamuuma ankoli, takooyoofwa pe. Uyoomuuma 
ankoli, uyoovuna buumi bwakwe kuzwa ku Gehena. 
Tusimpi 23:13-14 

Inkoli akusinsa zilapa busongo, pele mwana 
uulekelezyegwa alikke ulafwida nsoni banyina. 
Tusimpi 29:15 

Kolulamika mwanaako, ulakupa kulyookezya; inzya, 
uyoopa lukkomano mumoyo wako. Tusimpi 29:17 
Nkabela bana bako boonse bayooyiisigwa a-Jehova; 
mpawo luumuno Iwabana bako luyooba lupati. 
Isaya 54:13 


Kubana 


Lemeka bauso abanyoko, kuti mazuba aako abe 
malamfu munyika eeyo Mwami Leza wako 
njakupa. Kulonga 20:12 

Mwanaangu, utasampauli kulaya kwa-Mwami; 
alimwi utakatazyi kululamika kwakwe: Nkaambo 
ooyo Mwami ngwayanda ulalulamika; 
mbubonya mbuli wisi mwana ngwayandisya. 
Tusimpi 3:11-12 

Tusimpi twa Solomoni. Mwana musongo 
ulabotezya wisi, pele mwana mufubafuba 
ulausa banyina. Tusimpi 10:1 

Swiilila uso wakakuzyala, utasampauli banyoko 
nibacembaala. Tusimpi 23:22 

Nobana, amumvwide bazyali banu mu-Mwami, 
nkaambo mbuboobo mbuluzi. Lemeka uso 
abanyoko; ooyo ngomulazyo wakusaanguna 
uujisi cisyomezyo; 

Kutegwa ube kabotu akupona kwachiindi 
chilamfu ansi. BaEfeso 6:1-3 


Lemeka uso amoyo wako woonse, utalubi 
mapenzi aabanyoko. Koyeeya kuti wakazyalwa 
kuli mbabo; alimwi ino inga wabapilusya buti 
zintu nzyobakakucitila? Mukambausi 7:27-28 


Kuti twabalaya bana besu, bayoolila lino pesi 
bayookkomana kunembo. Ikuti naa tiitwabalaya 
bana besu, bayookkomana lino pele kumbele 
balalila. 


Bana mbazyakumbele zyacisi chesu. Asi kuti 
bazoochembaala kabatakwe lulayo, ino chisi 
chesu chiyooba buti? 


Zyoonse zilengwa zibyaabi zyamuntu mupati 
nzizyeezyo zitakalulamikwa naa kulaya 
naakacili mwana. 

Tweelede kukomezya bana bayoowa Leza. 


Ndakabweza bulongo bupona 

Mpawo wakabumba kabotu-kabotu buzuba 
abuzuba 

Ndakaboola alimwi myaka niyakainda 

wakali mwaalumi ngondakalanga 

Wakachili kusama chikozyano eecho 

Alimwi teensi ndakali kukonzya kumuchincha 
limbi pe 


